આથી નામદાર ગુજરાત હાઈકોર્ટે ઠરાવેલ કે, અપીલ દાખલ કરવાની પરવાનગી માગતી હાલની દીવાની અરજી મંજૂર થવા લાયક હોવાનું ઠરાવી દીવાની અરજી મંજૂર જાહેર કરેલ. આમ. કોઈ જમીન/ મિલકતો અંગે દીવાની મુદ્દાઓ બાબતે પક્ષકારો વચ્ચે તકરારો ઉપસ્થિત થતાં દાવા-દુવીના પ્રકરણો સિવિલ કોર્ટમાં દાખલ કરવામાં આવતા હોય છે અને આ રીતે સિવિલ કોર્ટમાં કોઈ જમીન/ મિલકતો અંગે દાવાઓ યા તકરારો પડતર હોવા બાબતે પક્ષકારો દ્વારા સબ-રજિસ્ટ્રાર કચેરી સમક્ષ લીસ પેન્ડન્સ (પડતર તકરાર) અંગેની નોટિસ રજિસ્ટર્ડ કરવામાં આવતી હોય છે અને તેવી રજિસ્ટર્ડ નોટિસ અંગેની નોંધ વિવાદિત જમીનની ૭/૧૨માં દાખલ કરવા બાબત પક્ષકારો દ્વારા કાર્યવાહીઓ કરવામાં આવતી હોય છે.